NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-1411/2024-17

**310a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov (tlač 310) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 376 z 19. júna 2024 pridelila vládny návrh zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov (tlač 310) na prerokovanie týmto výborom:

**Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie;**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republikyuznesením č. 140 z 5. septembra 2024 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 63 z 10. septembra 2024 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I § 3 písm. m) sa slová „osobitných predpisov“ nahrádzajú slovami „osobitného predpisu“.

*Odôvodnenie k bodu 1.: Oprava v súvislosti so skutočnosťou, že v poznámke pod čiarou k odkazu 13 sa uvádza len jeden právne záväzný akt.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I poznámka pod čiarou k odkazu 17 znie:

„17)Čl. 63 ods. 2 nariadenia (EÚ, Euratom) 2018/1046 v platnom znení.“.

*Odôvodnenie k bodu 2.: Navrhuje sa konkretizovať znenie poznámky pod čiarou k odkazu 17 na konkrétny odsek čl. 63 nariadenia (EÚ, Euratom) 2018/1046 v platnom znení, a to odsek 2, ktorý je pre účely bližšieho určenia „iných nápravných opatrení“ relevantný.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. „V čl. I § 4 ods. 2 písmeno c) znie:

„c) plní úlohy príslušného orgánu podľa osobitných predpisov24) a úlohy podľa osobitných predpisov,25)“.

Poznámky pod čiarou k odkazom 24 a 25 znejú:

„24) Čl. 8 nariadenia (EÚ) 2021/2116 v platnom znení.

Čl. 1, 2 a 5 vykonávacieho nariadenia Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. v. EÚ L 20, 31.1.2022) v platnom znení.

25) Napríklad čl. 139 a 140 nariadenia (EÚ) 2021/2115 v platnom znení, čl. 90 ods. 1 písm. a) a b) nariadenia (EÚ) 2021/2116 v platnom znení.“.“.

Doterajšie odkazy sa primerane prečíslujú.

*Odôvodnenie k bodu 3.: Úpravou sa vyjadruje časový sled predmetných úkonov. Súčasne ide o zosúladenie s inými ustanoveniami návrhu zákona (napr. § 13 ods. 9 písm. a)).*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I § 12 ods. 12 písm. a) sa slovo „neuzná“ nahrádza slovom „neuznal“ a v písm. b) sa slovo „neuplatní“ nahrádza slovom „neuplatnil“.

*Odôvodnenie k bodu 4.: Úpravou sa vyjadruje časový sled predmetných úkonov. Súčasne ide o zosúladenie s inými ustanoveniami návrhu zákona (napr. § 13 ods. 9 písm. a)).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I § 18 poznámke pod čiarou k odkazu 39 sa slová „zákon o štátnej pomoci“ nahrádzajú slovami „zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci)“ a v § 19 poznámke pod čiarou k odkazu 40 sa slová „Zákon o štátnej pomoci“ nahrádzajú slovami „Zákon č. 358/2015 Z. z. v znení neskorších predpisov“.

*Odôvodnenie k bodu 5.: Oprava citácie právneho predpisu.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I § 18 ods. 9 sa slovo „rozhodne“ nahrádza slovami „je povinný rozhodnúť“.

*Odôvodnenie k bodu 6.: Formulačné zjednotenie textu v rámci daného odseku.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I poznámka pod čiarou k odkazu 46 znie:

„46) Čl. 62 ods. 2 nariadenia (EÚ) 2021/1060 v platnom znení.

Čl. 80 ods. 1 a 2 nariadenia (EÚ) 2021/2115 v platnom znení.“.

*Odôvodnenie k bodu 7.: Vzhľadom na obsah čl. 80 nariadenia (EÚ) 2021/2115 v platnom znení sa odkaz na celý čl. 80 javí v predmetnom ustanovení ako neúčelný. Z tohto dôvodu sa navrhuje konkretizovať znenie poznámky pod čiarou k odkazu 46 relevantnými odsekmi príslušného článku.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I poznámka pod čiarou k odkazu 47 znie:

„47) Čl. 59 ods. 5 a príloha X nariadenia (EÚ) 2021/1060 v platnom znení.

Čl. 80 ods. 1 a 2 nariadenia (EÚ) 2021/2115 v platnom znení.“.

*Odôvodnenie k bodu 8.: Navrhuje sa doplniť znenie poznámky pod čiarou k odkazu 47 o ustanovenie čl. 59 ods. 5 nariadenia (EÚ) 2021/1060 v platnom znení, ktoré ustanovuje povinnosť obsiahnuť prvky uvedené v Prílohe X do zmluvy o financovaní. Vzhľadom na obsah čl. 80 nariadenia (EÚ) 2021/2115 v platnom znení sa odkaz na celý čl. 80 javí v predmetnom ustanovení ako neúčelný; z tohto dôvodu sa navrhuje tiež konkretizovať znenie poznámky pod čiarou k odkazu 47 relevantnými odsekmi príslušného čl. 80.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I § 32 ods. 10 písm. b) a c) sa slová „do piatich pracovných dní od získania“ nahrádzajú slovami „bezodkladne po získaní“.

*Odôvodnenie k bodu 9.: Navrhuje sa zjednotiť lehotu na predloženie správ o zistenej nezrovnalosti s lehotou na predloženie správ o zistenej nezrovnalosti podľa vykonávacieho naradenia (EÚ) 2024/206.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I sa vypúšťa § 36. Poznámka pod čiarou k odkazu 72 sa vypúšťa.

Nasledujúce paragrafy a odkazy sa primerane prečíslujú. V súvislosti s vypustením § 36 sa vykonajú zároveň tieto úpravy:

- v čl. I § 3 písm. g) sa vypúšťajú čiarka za slovami „alebo ods. 4“ a slová „alebo § 36 ods. 2“,

- v čl. I § 4 ods. 2 písm. k) sa čiarka za slovami „podľa § 34 ods. 2“ nahrádza slovom „a“ a slová „a § 36 ods. 2“ sa vypúšťajú,

- v čl. I § 5 ods. 2 písm. h) sa vypúšťajú slová „a 36“,

- v čl. I § 19 ods. 6 písm. c) sa vypúšťajú čiarka za slovami „podľa § 35“ a slová „§ 36“,

- v čl. I § 34 ods. 2 sa vypúšťajú slová „alebo § 36“,

- v čl. I § 38 ods. 6 písm. a) sa vypúšťajú čiarka za slovami „alebo ods. 4“ a slová „alebo § 36 ods. 1“,

- v čl. I § 38 ods. 6 písm. b) sa vypúšťajú slová „alebo § 36“.

*Odôvodnenie k bodu 10.: Navrhuje sa vypustenie paragrafu o postupe Pôdohospodárskej platobnej agentúry pri porušení pravidiel a postupov verejného obstarávania pri zákazkách s nízkou hodnotou. Vzhľadom na zákon č. 179/2024 Z. z., ktorým sa zmenil a doplnil zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov sú navrhnuté znenie § 36 a vnútorné odkazy na § 36 neaktuálne a bezpredmetné.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I § 37 ods. 2 druhej vete sa vypúšťajú bodkočiarka a slová „súhlas prijímateľa s jednostranným započítaním sa nevyžaduje“.

*Odôvodnenie k bodu 11.: Ustanovenie odseku 2 druhej vety sa navrhuje upraviť vypustením nadbytočných slov v časti vety za bodkočiarkou. Podľa slov za bodkočiarkou sa nemá vyžadovať súhlas prijímateľa s jednostranným započítaním pohľadávok Pôdohospodárskou platobnou agentúrou. Keďže v tomto prípade pôjde o jednostranný právny úkon v plnej dispozícii Pôdohospodárskej platobnej agentúry, je zrejmé, že takýto súhlas nemá opodstatnenie a je nadbytočné túto skutočnosť v zákone ustanoviť.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I § 40 ods. 2 písm. h) sa slová „a) až f) alebo písmene g)“ nahrádzajú slovami „a) až g)“.

*Odôvodnenie k bodu 12.: Legislatívno-technická úprava: nie je dôvod na osobitný vnútorný odkaz na písmeno g).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I poznámka pod čiarou k odkazu 93 znie:

„93) Čl. 124 ods. 2 nariadenia (EÚ) 2021/2115 v platnom znení.“.

*Odôvodnenie k bodu 13.: Navrhuje sa konkretizovať znenie poznámky pod čiarou tak, aby sa v nej citovalo konkrétne ustanovenie z čl. 124 nariadenia (EÚ) 2021/2115 v platnom znení, ktoré pojednáva o uverejňovaní zoznamu členov monitorovacieho výboru online.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. I celom texte sa za slová „miestny rozvoj“ v príslušnom gramatickom tvare vkladajú slová „vedený komunitou“ v príslušnom gramatickom tvare.

*Odôvodnenie k bodu 14.: Navrhuje sa zjednotiť terminológiu návrhu zákona s nariadením (EÚ) 2021/1060 v platnom znení, ktoré používa pojmy „miestny rozvoj vedený komunitou“ a „stratégia miestneho rozvoja vedeného komunitou“.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. II novelizačný bod znie:

„V § 169 ods. 2 písmeno b) znie:

„b) na základe podnetu riadiaceho orgánu podľa osobitného predpisu,74a) platobnej agentúry podľa osobitného predpisu,74aaa) alebo“.

Poznámka pod čiarou k odkazu 74aaa znie:

„74aaa) § 35 zákona č. ..../2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov.“.“.

*Odôvodnenie k bodu 15.: Vzhľadom na zákon č. 179/2024 Z. z., ktorým sa zmenil a doplnil zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov sa navrhuje oprava novelizačného bodu. Navrhovanú zmenu je potrebné podľa aktuálneho znenia zákona č. 343/2015 Z. z. v znení neskorších predpisov vykonať v § 169 ods. 2 písm. b).*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V čl. IV sa slová „1. októbra“ nahrádzajú slovami „1. novembra“.

*Odôvodnenie k bodu 16.: Posun účinnosti je potrebný vzhľadom na predpokladaný termín prerokovania návrhu zákona na schôdzi Národnej rady Slovenskej republiky, ako aj vzhľadom na potrebu dodržania lehoty podľa čl. 102 ods. 1 písm. o) Ústavy Slovenskej republiky. Posunom účinnosti sa zohľadňuje aj potrebná legisvakancia, aby sa so zákonom ešte pred nadobudnutím jeho účinnosti mohli jeho adresáti oboznámiť.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch 1 až 16 spoločnej správy spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov (tlač 310) **schváliť s pripomienkami.**

Spoločná správa výborov Národnej rady Slovenskej republiky o prerokovaní vládneho návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov (tlač 310a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 69 z 10. septembra 2024.

V citovanom uznesení výbor poveril spoločného spravodajcu výborov Igora Šimka predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Rudolf **H u l i a k**, v. r.

predseda výboru